Եվ հետո, դժվար է պատկերացնել մի իրավիճակ, որում ԱՄՆ-ը ստիպի Հայաստանին կամ Ադրբեջանին ինչ-որ կտրուկ քայլեր կատարել: Իսկ միջնորդության առումով ոչ մի նոր բան լինել չի կարող: Խնդիրը դիվանագիտական և խաղաղ կարգավորում, ցավոք, չունի, որքան էլ որ քաղաքական ամենատարբեր գործիչներ իրար հետևից կրկնեն այն սուտը, թե ունի: Հայաստանի հարցը լուծվելու է ցավալիորեն անխուսափելի պատերազմով: Միջնորդներն ինչպես որ ամուլ են գործել, այդպես էլ ամուլ շարունակելու են լինել: